section_heading: Povijest
paragraph_text: Zbog slijeganja terena objekt je oštećen. Kategorija oštećenja je 3. i 4., srednje do jako oštećeni objekt. Na nosivoj konstrukciji su slabije izražene pukotine. Kriterij ispucalosti ne kategorizira zgradu teže konstruktivno oštećenu. Slijeganje terena najviše je pogodilo zgradu u pravcu jug-jugoistok, u kojem se pravcu zgrada nagnula. Najveća denivelacija sjevernog i južnog dijela zgrade jest 1,27 m. U odnosu na okomitu os, zgrada se pomaknula za oko 5 stupnjeva zbog čega se smatra neuvjetnom za predviđenu namjenu. Zbog dotrajalosti dijela limenog krovnog pokrova atmosferska vlaga prodire u zgradu.